Jolocviu 


tribună 


pe scenă 


ormarea profesională a actorului, dezvoltarea învățămîntului artis- 

tic pe liniile stimulării şi educării instrumentelor psihofizice ale 

interpretului preocupă astăzi în mod serios mişcarea teatrală mon- 
dială. După întîlnirea din ianuarie 1963 de la Bruxelles, consacrată formării cor- 
porale şi vocale, întilnirea I.T.I. de la Bucureşti a reunit reprezentanți ai peda- 
gogiei teatrale din întreaga lume, într-un nou dialog profesional. Aspectul teoretic 
al problemei improvizatiei (în şcoala dramatică si în interpretarea actoricească), ca 
şi premisele stimulatoare ale discuţiilor s-au impus prin cele trei referate expuse 
in prima zi a lucrărilor. S-au cristalizat trei laturi ale problemei: G. Dem. Loghin 
a insistat asupra raportului de interdependenţă dintre inventivitatea interpretului, 
procedeele sale de improvizație si textul dramatic, urmărind întreg procesul de în- 
vátámint in institutele rominesti de teatru. Michel Saint-Denis, eminent pedagog 
și animator de teatru, a enunțat principiile si metodologia improvizafiei în cadrul 
procesului de formare a actorului, referindu-se la experiența sa pedagogică și 
considerind improvizatia drept cea mai bună şcoală a invenţiei artistice. V. O. To- 
porkov, elev al lui Stanislavski, s-a referit la rolul gi importanţa creatoare a im- 
provizatiei pentru actorul format, în întruchiparea personajului scenic, definind-o 
ca moment organic în actul de creaţie. 


DEFININD NOȚIUNEA 


Primele discuţii au vizat expunerile, detaliind diferite puncte de vedere. 
S-a insistat îndeosebi asupra principiilor şi metodologiei improvizatiei în școală. 
Subliniind necesitatea confruntării unor diverse metode pedagogice pentru a defini, 
adinci si îmbogăţi laturi noi în formaţia profesională, René Hainaux (Belgia) 
a subliniat importanţa continuității seminariilor profesionale începute la Bruxelles. 
Restringerea discuţiilor la o temă strict delimitată a fost determinată de principii 
pedagogice precise : necesitatea aprofundării teoretice şi tehnice a acestui important 
capitol, primă etapă în formarea actorului, cu repercusiuni esenţiale în dezvoltarea 
lui ulterioară. Participanţii la dezbatere urmăreau elaborarea unor concluzii cu 
caracter general, valabile pentru toate școlile de teatru și vizind toate stilurile 
reprezentaţiei contemporane. 

Discuţiile s-au angajat in general pe două linii: utilizarea improvizatiei 
în pregătirea viitorului actor — fără legătură strictă cu întruchipările şi reprezen- 
tările sale scenice de mai tirziu — şi raportarea improvizatiei la textul dramatice 
şi, în funcţie de aceasta, controlul ei. Sică Alexandrescu s-a referit la necesitatea 
îmbinării armonioase a improvizaţiei (considerată ca stimulent al calităţilor psiho- 
fizice) cu respectarea riguroasă a pilonilor reprezentaţiei scenice : textul dramatic 
şi concepţia regizorală. Discutia în jurul controlului improvizatiei a scos la iveală 
puncte de vedere diferite. Erik Vos (Olanda) a infirmat posibilitatea controlului, 
fetișizînd spontaneitatea impulsurilor şi acţiunilor individuale. Radu Beligan, dim- 
potrivă, a argumentat posibilitatea unui control riguros al virtuozitátii, prin neîn- 
trerupta verificare şi evaluare a actului creator. 

Aliindu-se punctului de vedere al lui Toporkov — „fără acea stare creatoare 
de improvizație ce prilejuieşte în fiecare seară o nouă naştere a piesei, pe scenă 
nu există teatru“ —, prof. Armin-Gerd Kuckhoff (R.D.G.) a propus ca discuţiile 
să aprofundeze acele laturi ale improvizaţiei ce vizează educarea profesională. 
Importanţa acestei metode în formarea viitorilor profesionişti ai scenei a fost sus- 
ţinută si de Enrique Buenaventura (Columbia). Acesta distinge, în procesul pregă- 
tirii viitorilor interpreţi, mai multe etape: în primul rînd, o etapă de revelaţie, de 
descoperire treptată a calităţilor actoricesti, fundată nemijlocit pe improvizație. 
În această perioadă, vocea si mișcarea sint eliberate de crispările care se datorează 
primului contact cu scena ; prin studii de improvizație, începătorul capătă senzaţia 
jocului nestinjenit, liber (la început încă neprofesionalizat) Vorbitorul a motivat 
deosebita importanţă acordată improvizatiei în şcoala columbianá prin tendinţa 
teatrului din America Latină de a reinvia si fertiliza trăsăturile specifice reprezen- 
taţiilor nationale, mulatre sau metise, care isi au rădăcina în teatrul popular spa- 
niol, saturat de expresivitate și mimică. 

Improvizatia şi raporturile ei cu stilul au constituit obiectul altor discuţii. 
Aici, cîmpul experienţelor şi teoriilor se arată încă vast şi nedefrişat, urmînd să 
primească nenumărate răspunsuri la multiplele semne de întrebare pe care le 
ridică experiența contemporană. Situind improvizaţia la baza formării actorului, 
Michel Saint-Denis consideră că, în răstimpul limitat al primului an de studii, 
elevul-actor explorează vastele zone ale mișcării si vocii si descoperă o lume 
scenică ce îl apropie de înțelegerea textelor, încadrindu-se particularitátilor de 
stil si expresie proprii operelor dramatice în limba originală. 

După Michel Saint-Denis, improvizatia fizică are două scopuri esenţiale : pe 
de o parte, descoperirea propriilor date corporale, deci șlefuirea și studierea instru- 
mentului de expresie; pe de altă parte, observarea atentă a vieţii, care permite 
antrenamentului să nu se îndepărteze de studiul naturii umane. Aceste două coor- 
donate obligă elevul-actor să se adapteze treptat realităţii scenice, să creadă în 
existenţa ei şi să elaboreze relaţii organice autentice cu această lume fictivă. 
Înțelegerea în profunzime a scopurilor improvizatiei în perspectiva dezvoltării 
profesionale conduce elevul-actor la descoperirea realităţii teatrale și, paralel cu 
această capitală descoperire, la definirea treptată a propriei sale personalităţi artis- 
tice. Drumul parcurs de elevul-actor de la primele lecţii de improvizație, in care 


el își descoperă trupul ca principal şi complex instrument şi mijloc de expresie, 
pînă la efortul de integrare într-un caracter scenic şi de intruchipare a unui 
personaj, în complexitatea trăsăturilor sale psihologice, este sinonim cu evoluţia 
de la elev la actor, de la amator la profesionist. Radu Penciulescu a considerat 
că discutarea problemei improvizatiei numai sub aspectul formării expresivităţii 
corporale şi cunoaşterii corpului „ca provocator şi catalizator al spiritului si emo- 
tiilor" sárüceste conţinutul problemei. Axarea pe antrenament, fără precizarea 
finalităţii metodei, fără definirea scopului ultim — spectacolul destinat publicului —, 
anulează o coordonată esenţială : descoperirea si formarea personalităţii originale 
a viitorului interpret în funcţie de realitatea textului dramatic şi de condiţia isto- 
rică a publicului. Discuţiile s-au orientat și asupra rolului şi prezenței pedago- 
gului în perioada de formare a actorului. La acest punct s-au referit îndeosebi 
Rosamond Gilder (S.U.A.), Ferenc Hont (R. P. Ungară), Moni Ghelerter. Pedagogul 
trebuie să asigure prin improvizație o armonioasă dezvoltare a aptitudinilor crea- 
toare si, în primul rînd, să prevină elevul-actor de pericolele ce-l pindesc: false 
mijloace de expresie, expresivitate calofilă gratuită. El trebuie să-l împiedice pe 
cel care studiază să se angajeze pe drumuri care, fie că sint mai lesnicioase, fie că 
se arată neprevăzute, captivante, rămin străine de propria lui natură creatoare. 

Discuţiile teoretice au fost fertilizate de exemplificările practice, prezentate 
de grupe de studenti din cîteva școli de teatru. 


ŞCOALA ROMINEASCĂ 


Prima ilustrare au adus-o studenţii Institutului „Szentgyörgy István“ din 
Tg. Mureş (clasa prof. Kovács György si Miklos Tompa): pantomimă albă, pe un 
scenariu improvizat, cu personaje tradiţionale din commedia dell'arte. Elementele 
de decor în jurul cărora s-a grupat jocul: două scări, a căror prezenţă şi utilitate 
au fost apreciate în concluzii ca recuzită folositoare improvizaţiilor bazate pe 
commedia dell'arte. Exercitiul a demonstrat mijloace fizice dezvoltate, conştiincios 
supuse controlului. 

O demonstrație amplă, concretizind variate modalităţi si diverse capitole 
ale improvizatiei în concepția învăţămîntului nostru teatral, a fost prezentată de 
studenti ai anilor I, II si III de la LA.T.C. Exemplificind rezultatele antrena- 
mentului de improvizatie in grup, s-au remarcat mai multe exercitii, „Drumul 
vieții“ — pantomimá sugerind (in mersul pe loc) momente din viața unui cuplu 
— a produs o impresie deosebită. Acest exercițiu a căpătat, în ultimele lui 
variante, valori stilizate, poetice, infátisindu-se ca o meditaţie plastică asupra 
acestor momente: prima intilnire, căsătoria, copilul, maturitatea, bátrinetea. Inter- 
preta a povestit cum s-a născut acest exercițiu în cadrul unei obișnuite ore de 
mişcare scenică. Studiind mersul pe loc, ca o primă fază a pantomimei, studenţii 
au început să brodeze, pe marginea acestei mișcări elementare, mici jocuri de 
fantezie, căutind justificări şi sensuri psihologice, emoţionale, dramatice. De la 
relaţia iniţială — un băiat urmărește o fată — exerciţiul a evoluat la ideea gene- 
ralizatoare „drumul vieţii“. Faptul subliniază importanţa principială a antrenamen- 
tului plastic, văzut nu ca o dexteritate tehnică, ci ca un antrenament complex 
psihofizic. Am mai reţinut: „Sculptorul“, studiu cu variațiuni, pe tema desprin- 
derii unor forme armonioase dintr-o materie amorfă. „Creionul“, exercițiu indi- 
vidual de improvizație si fantezie, construit în jurul unui obiect investit pe rînd 
cu cele mai deosebite si neaşteptate atribute ce contribuie la reprezentarea a 
diverse îndeletniciri serioase sau amuzante. (Creionul s-a metamorfozat în brici, 
pensulă, baghetă de dirijor, floretă, siringă s.a.m.d.) 

Un alt capitol l-au constituit exerciţiile de improvizație colectivă pe teme 
date (clasa Moni Ghelerter). Ele au stirnit, de asemenea, un viu interes. Amintim: 
„Cursa ciclistă“, „Două orchestre“, „Fotografie de familie“, „Jocul miresei“, „Văzind 
Regele Lear cu Paul Scofield“, „La coafor“, această din urmă improvizație utili- 
zată pentru acordarea unor diverse ritmuri la mişcări fizice variate. Aceste exer- 

ciții modelează promptitudinea reacţiilor individuale, în cadrul colectivului, si le 
diferenţiază, exersînd capacitatea de comunicare firească între parteneri. Au mai 
urmat exerciţii de scrimă şi lupte, cu alternanță de ritmuri (încetinit, cu descom- 
punerea mișcării în elemente iniţiale, si accelerat, cu forțarea timpului). Exerciţiile 
au demonstrat eleganță si stăpinire de sine în expresia corporală a studenţilor. 
Un element inedit a adus în demonstraţie solicitarea unor teme de improvizație 
colectivă, propuse pe loc la iniţiativa participanţilor. S-au sugerat astfel diferite 
subiecte : „Primire la aeroport“ (studenţii au imaginat întîmpinarea unei cele- 
britáti din lumea filmului), „Scenă de dragoste în 1864 si 2064" (pentru a caracte- 
riza timpul, studenţii au apelat la evocarea unor mijloace de locomoţie specifice 
— de la cal la rachetă), „Idilă ratată la Veneţia între un american şi o frantu- 
zoaică“. Acest exerciţiu comporta rezolvarea mai multor probleme de reprezen- 
tare : sugerarea cadrului şi atmosferei, caracterizarea unor tipuri naţionale, com- 
punerea unor date de virstă si moravuri diferite, în sfîrșit, stabilirea relaţiilor 
dramatice între toate aceste elemente. Studenţii au răspuns cu spontaneitate şi 
fantezie, improvizind cu umor situaţia propusă. 

Ultimele demonstraţii au comportat încercarea de a defini stiluri în improvi- 
zatie. Pantomima umoristică „Melodrama sau Răzbunarea flasgnetarului^ cuprin- 
dea elemente de parodie, vizind schi(area unei atitudini critice față de interpreta- 
rea emfatică si desuetá. Improvizatia in stilul commediei dell'arte a fost utilizată, 
in cele din urmă, în raport cu textul dramatic, si anume, „Nu puneţi dragostea la 
încercare“, adaptare după Basilio Locatelli. Prologul a fost prezentat de un grup 
de studenţi într-o suită de acţiuni care întruneau pantomima, dansul, clovneria, res- 
pectînd totodată cerinţele interpretării textului. 

După cum au subliniat mai mulţi vorbitori — Ruggiero Jacobbi (Italia), Arvi 
Kivimaa (Finlanda), Jan Kopecky (R.S. Cehoslovacă) —, demonstraţia școlii rominesti 
a scos în relief talentul elevilor, degajarea lor scenică, o vervă naturală. Reali- 
zările cele mai originale si mai puţin convenţionale (mai ales în improvizaţiile pe 
teme date) s-au reclamat genului comic. S-a remarcat, totodată, spiritul de echipă 
specific muncii fiecărei grupe de elevi (Jean Darcante, Orazio Costa). Acestor de- 
monstratii li s-a adăugat spectacolul Hamlet (clasele Beate Fredanov si Costache 
Antoniu). V. O. Toporkov a apreciat aici fuziunea dintre expresivitatea corporală 
şi redarea adevărului psihologic în momente esenţiale. Dincolo de sesizarea unor 
calități evidente ale cîtorva interpreti din reprezentatia shakespeareaná, Michel 
Saint-Denis a considerat că stilul spectacolului e periclitat de o anumită teatrali- 
zare ostentativă si de suprafaţă. 

Exemplificările prezentate de școala noastră au relevat talentul şi fantezia 
elevilor, impunind totodată necesitatea unei mai severe concentrări asupra stu- 
diului aplicat al expresivitátii fizice si a unei sistematizări mai profesionale în 
organizarea învățămîntului bazat pe improvizație. 


UNIVERSITATEA DIN KANSAS 


Ca în toate universitățile americane, studiul artei dramatice ocupă un sfert 
din timpul studenţilor, desfásurindu-se paralel cu urmărirea altor discipline stiin- 
tifice*, Necutezind să se considere viitori profesionişti (si din pricina nesigurantei 
materiale, a incertitudinii angajamentului după absolvirea studiilor), elevii-actori 
americani au dovedit însă o cultivare riguroasă, profesională, a aptitudinilor sce- 
nice, o intensă disciplină pedagogică. Demonstrația s-a deschis prin citeva exercitii 
de debut, cu scop precis: degajarea corpului, modelarea receptivităţii la apelul 
a diferiţi factori excitanţi stimulativi. Aceste exercitii de improvizație pornesc 
de la o pregătire minuțioasă şi continuă a factorilor fizici, deschizind totodată 


* Nu este vorba de o facultate aparte, ci de o școală facultativă pentru studenţii care urmează cursurile 
universităților ştiinţifice sau de cultură generală. 

fanteziei cîmp liber de improvizație, uneori spontană, alteori pe teme date. Exer- 
ciţiile caută, în linii mari, să răspundă la cinci întrebări elementare, despre care 
se presupune cá ar preocupa pe elevul-actor la intrarea în „jocul teatral“: 1) 
cine e?; 2) unde se află?; 3) unde are loc actiunea?; 4) ce are de făcut pe 
scenă ? ; 5) in ce mod va acţiona? Acest ultim punct este cel mai adesea lăsat 
la voia improvizatiei spontane, ca un corolar al răspunsurilor riguroase date primelor 
întrebări. Extrem de simple, primele exerciţii au constituit un punct de legătură 
intre tema reuniunii de la Bruxelles (expresivitatea corporală si vocală) şi cea 
înscrisă pe ordinea de zi a întrunirii de la Bucureşti. Sub titlul „Urmaţi conducă- 
torul“, cei șapte tineri au schiţat cîteva improvizații de mişcare colectivă, caracte- 
rizate prin precizie, sincronizare şi ascuţit spirit de observaţie. (Considerăm exce- 
lent acest exercițiu în vederea pregătirii actorilor, de pildă, pentru interpretarea 
corului în spectacolele antice, şi în general pentru antrenarea concretă a spiritului 
colectiv în interpretare.) 

Exerciţiile următoare au avut ca obiect transpunerea în forme corporale 
şi vocale a unor noţiuni abstracte: o literă din alfabet, o culoare, un adjectiv (ele- 
mente sugerate concret de către participanţi). Pornind de la litera „0“, culoarea 
„albastru“ și adjectivul „furios“, studenţii au improvizat, de fiecare dată, o serie 
de acţiuni fizice sugestive, diferite după impulsul şi fantezia fiecăruia. Ca un 
factor comun al acestor antrenamente, notăm revenirea, în finalul fiecărui studiu, 
la exercițiul „Urmaţi conducătorul“, metodă menită să educe permanent spiritul 
colectiv al interpretilor, prin improvizatia corală care aduce la unison contri- 
butia fiecărui solist. Exerciţiile au îmbinat antrenarea gesturilor cu studiile de 
vorbire, pregătind acordarea mișcării cu rostirea în viitor a textului dramatic. 
Ca exerciţiu ilustrativ pentru modelarea receptivitátii la impulsuri exterioare con- 
crete şi pentru dezvoltarea fanteziei, studenţii au mimat obiecte şi mai tirziu acţiuni 
şi noțiuni sugerate lor de aceste obiecte prin asociaţii de idei (un gramofon și ac- 
fiunea de schimbare a discurilor au prilejuit improvizatia a diferite mişcări cir- 
culare) Tema deschide căile imaginaţiei, solicitind în același timp autocontrolul in 
acțiunea fizică. De la imitarea obiectului, studenții au trecut la schitarea unei 
acţiuni stilizate, dar cu rădăcini concrete în imaginea obiectului. Exerciţii asemă- 
nătoare au fost improvizate pornindu-se de la imaginea nu a unor obiecte, ci a unor 
animale. Această categorie de improvizație s-a dovedit interesantă prin proiectarea 
unor trăsături specifice unui anumit animal (pisica, porcul), într-un caracter uman. 
Sub titlul „Plimbare la voia întimplării“, s-au desfăşurat alte exerciţii utile dez- 
voltării imaginației, rapiditátii în adaptarea la diverse situaţii propuse si la rit- 
muri variate („Procesiune funebră în ploaie“, „Plimbare cu o limuzină într-o 
ţară străină“, „Joc de copii intrerupt de un accident") Semnificative pentru tre- 
cerea de la improvizatia corporală la schiţarea unei acţiuni scenice dramatice 
s-au arătat improvizatiille menite să răspundă punctelor 2, 3 si 4 amintite mai sus. 
Elevii s-au găsit pe scenă în fața cîtorva cuburi si a unei recuzite minime, totul 
ales si așezat la întîmplare, urmînd să improvizeze o acțiune dramatică. Pornind 
de la ideea pe care o sugera, mimind, primul student urcat pe scenă, ceilalți au 
răspuns activ, infiripind o acţiune si schitind chiar scenete ce-au demonstrat 
un joc realist, caracterizat prin fantezie şi simţ al umorului. Sceneta „Magazinul 
cu pălării“ s-a născut, cu o uimitoare spontaneitate, de la vederea unui joben 
aşezat întimplător pe o cutie. Primul student a mimat alegerea unei pălării, alţii 
l-au urmat antrenindu-se reciproc şi transpunindu-se în diferite personaje: o vin- 
zătoare plictisită, una frivolă, o văduvă pioasă, un șmecher etc. 

În sistemul „gibberish“ (vorbire fără înţeles), îndeosebi practicat la şcoala 
din Chicago, s-au desfăşurat alte citeva improvizații pe teme date. Acest procedeu 
ajută elevul să găsească expresii plastice semnificative, fără să fie obligat să 
caute, în acelaşi timp, fraze la fel de expresive — ştiut fiind cá, în improvizații, 
gestul se arată mai sugestiv decit vorbirea. Specificind dificultatea acestor exer- 
ciţii, pedagogul american a insistat asupra posibilităților ce se deschid în acest 
caz pentru concentrarea asupra expresivitátii mimice şi plastice si pentru reali- 

zarea comunicării directe între parteneri. Sinonime cu acestea au apărut şi exer- 
ciţiile în care vorbirea logică este înlocuită cu folosirea exclusivă a literelor 
din alfabet. Pe o treaptă superioară a improvizatiei, ca urmare a pregătirii pro- 
fesionale manifestate in primele exercitii, s-au arătat scenele in care img zaţia 
duce la crearea unui text într-o situați dată. emplu: conflict între 
doi fraţi din pricina divorţului părinți xerciţiu concenut tot în vederea 
bilirii unor relaţii scenice juste. ă enă ni s-a părut semnificativă pentru 
valorificarea improvizatiei în jocul [ zis, ilustrind fuziunea mijloacelor psihice 
şi fizice, pentru obţinerea unui rezultat artistic creator — un text si o situaţie 
dramatică. Ultimele exerciții au urmărit demonstrarea concentrării asupra unor 
emoţii si a declanşării lor prin explozii vocale. Pentru a produce strigătele cores- 
punzátoare fric groazei, durerii sau bucuriei, pedagogul american a utilizat me- 
toda reţinerii vocii: izolarea, reținerea prelungită, „strigătul mut" si comprimarea 
îndelungată a acestuia pină la izbucnirea nestăvilită a vocii, la un semnal dat. 
Această metodă a fost găsită periculoasă de Michel Saint-Denis, ea exprimind în- 
deosebi unele tendințe psihanaliste existente în pedagogia teatrală americană. Acest 
punct de vedere a fost împărtăşit de numerosi rti nti. Demonstrația a prilejuit 
discuţii insufletite şi contradictorii. Au fost ap te antrenamentul artistic al stu- 
denfilor americani, disciplina lor profesională ; bucuria de a juca“. 

Scenă din misterul medieval prezentat de studenţii italieni 


ACADEMIA DE ARTĂ DRAMATICĂ DIN ROMA 


Sub conducerea regizorului si pedagogului Orazio Costa, citiva studenţi ai 
Academiei Naţionale de Artă Dramatică din Roma (anul III) au expus concret 
principiile acestei şcoli. Prefatind exemplificárile, Orazio Costa a arătat locul im- 
provizatiei în metoda sa pedagogică, insistind asupra exerciţiilor de mimică, clasi- 
ficate de el în trei mari categorii: mimica integrală (a corpului), mimica manuală 
(a braţelor), mimica facială (a obrazului). Fiecărei categorii îi corespund diferite 
expresii vocale. Elevii-actori italieni au demonstrat modul lor de lucru asupra 
textului, interpretind — individual sau in dialog — scene din Viaţa e vis de 
Calderon, Don Juan de Moliere, Pescărușul de Cehov. Ei au mai interpretat în 
colectiv un mister medieval catolic (drama pasiunii) de Iacopone da Todi. Proce- 
deul interpretării fiecărei scene se arăta in linii esenţiale acelaşi. După o lectură 
albă a replicii (Calderon — monologul despre libertate; Pescărușul — scena 3, 
actul IV), urma descompunerea ei în imagini vizuale analitice, mimate fiecare în 
parte, și apoi recompunerea ideii, de la simplu la complex, prin aglomerarea treptată 
a acţiunilor fizice. Descompunerea replicii are loc în două stadii: construirea ima- 
ginilor plastice vizuale ; adăugarea imaginilor auditive (vocalizarea). Scena 1, actul I7 
din Don Juan, dintre Pierrot şi Charlotte, a fost tratată în spiritul commediei 
dell'arte, demonstrind ştiinţa acordării gestului cu replica, simţul compoziţiei, expre- 
sivitate în mimică și cultura gestului. În alt stil plastic a fost interpretat misterui 
medieval, cu o violență a expresiei conformă spiritului spectacolului şi tempera- 
mentului italian. S-a ajuns astfel la un fel de bocet popular, stilizat cu rafinament 
şi executat cu o rară virtuozitate. Demonstrația şcolii teatrale din Roma a stîrnit 


WWwW.Cimec.ro 


şi ea mult interes, aprinzind un focar de discuţii contradictorii. S-au apreciat nivelul 
tehnic al expresivitátii corporale, metodele de apropiere de un text dramatic prin 
exerciții de improvizație fizică. Dar s-a semnalat si pericolul unei expresivităţi 
în sine, bazate prea puţin pe înțelegerea complexă a ideilor, semnificafiilor variate, 
istorico-sociale, ale textului. 

Remarcind în improvizație o oarecare îndepărtare de stilul Cehov (spre 
deosebire de misterul medieval, excelent interpretat din punct de vedere al stilului), 
Michel Saint-Denis consideră că producția studenţilor italieni trebuie cunoscută în 
întregime, spre a se putea formula aprecieri concrete și complete la adresa ei. 
Apreciind încrederea lui Orazio Costa în „inteligența corpului“ și modalitatea 
apropierii de rol pornind de la date fizice, vorbitorii au exprimat totodată citeva 
îndoieli față de sistemul pedagogic al Academiei din Roma. E posibilă utilizarea 
exclusivă a unei singure căi — a imaginii vizuale — în întimpinarea unui text, indi- 
ferent de autor, stil, epocă ? Unde se exprimă punctul de vedere propriu, judecata 
actorului asupra personajului, implicită oricărui act artistic, dacă textul se comen- 
tează numai cu imagini fizice corporale? M. Ţariov a considerat că exerciţiile 
de improvizație în pregătirea acestor roluri, in loc să elibereze fizic actoru:, să-i 
creeze o stare de spirit justă, nestinjenită, îl aduc la o crispare artificială, la 
o siluire a temperamentului, obligat să se supună canoanelor unor imagini arbi- 
trare. Textul citit „mi-a produs o impresie mai puternică decit rezultatul efortului 
muscular si al tensiunii spirituale“ — a spus 'Tariov. În concluzie, majoritatea par- 
ticipanţilor, solidarizindu-se cu principiile lui Orazio Costa atunci cînd pretinde 


Trei atitudini ale lui Jacques Lecoq în timpul demonstrației sale despre mișcarea scenică 

studenților săi modelarea expresiei corporale la nivelul expresiei literare dramatice 
a textului, s-au despărțit de el în fața aplicării oarecum arbitrare a acestei me- 
tode la toate textele şi stilurile dramatice. Dar calitatea antrenamentului profe- 
sional în metodologia pedagogului italian impune urmățirea mai atentă a acestor 
principii şi a rezultatelor finale, pentru a se putea trage concluzii valabile conti- 
nuării discuţiei. 


DEMONSTRAȚIE JACQUES LECOQ 


În arena acestei consfătuiri, un loc aparte l-a deținut expozeul teoretic, 
simultan ilustrat prin imagini vii, al profesorului Jacques Lecoq, directorul şcolii 
„Mima Théâtre“ din Paris. lată, în rezumat, programul, scopul si metoda analitică 
ale şcolii lui Jacques Lecoq. Obiectivul: formarea actorilor şi regizorilor pornind 
de la mișcare ; educarea mimilor pentru teatru şi dans ; educarea dramatică a corpu- 
lui, gesturilor, atitudinilor. Metoda : analiza obiectivă a mişcării şi improvizaliei ; 
căutarea laconismului gesturilor şi atitudinilor ; interiorizarea expresiei ; stimula- 
rea creaţiei personale ; dezvoltarea măiestriei în expresia corporală, sporirea exi- 
gentei artistice. Programa analitică cuprinde : educaţie corporală (ţinută, mers, res- 
piratie) ; improvizație vorbită și mută ; mască neutră si expresivă ; acrobație ; ana- 
liza mişcării ; tehnica mimului ; pantomimă albă ; commedia dell'arte ; corul antic 
şi modern ; studiul mimului raportat la muzică ; studiul mimului raportat la text. 
Jacques Lecoq a oferit reuniunii o lecţie originală, exemplificind citeva din prin- 
cipiile sale teoretice cu exercitii si mișcări. Clasificind improvizatia în două mari 
zone — a vorbirii si a tăcerii —, Lecoq consideră cá ,improviza(ia vorbită re- 
compune o viziune banală, neartistică, în timp ce improvizaţia mută conduce 
spre stilizare, spre transferul realităţii în artă“. Analiza tinutei si a diferitelor 
caracteristici ale mersului a constituit obiectul citorva demonstraţii. Aici, spiritul 
de observaţie s-a asociat cîtorva concluzii ştiinţifice utile în educarea mişcării. 
Masca si folosirea ei reprezintă un alt capitol: masca neutră, menită să relie- 
feze expresivitatea corpului ; masca expresivă, în acord total cu expresia corporală 
sau contrazicind-o violent (mască de om tinăr, mișcări corespunzătoare ; mască de 
bătrin — mișcări de tinăr etc.); mască de arlechin din diferite epoci ale commediei 
dell'arte şi utilizarea ei în stil istoric sau anistoric. Aceste măști — realiste sau 
stilizate, cu si fără expresie, cu si fără stil — au demonstrat limpede importanţa 
„deparazitării“ expresiei, curátirii gesturilor de reziduurile mimicii şi mișcărilor 
inutile, nesemnificative. Primită cu entuziasm, expunerea lui Jacques Lecoq s-a 
inscris ca o premisă științifică în abordarea vastelor probleme ale improvizaţiei în 
expresia corporală. A fost singura expunere care n-a ridicat nici o obiectie. S-a 
confirmat încă o dată utilitatea, necesitatea imperioasă a studiului ştiinţific, pro- 
fesional, al mişcării în şcoala de artă dramatică. 


SEMNIFICAŢII 


Dezbaterea în jurul improvizatiei si a rolului ei in metodologia formării vii- 
torilor profesioniști ai scenei deschide largi perspective pentru o mai intensă 
profesionalizare a învăţămîntului teatral. În reuniunea de la Bucureşti s-au clari- 
ficat nenumărate aspecte ale acestei probleme specioase, stimulindu-se totodată 
căutarea unor căi cit mai eficiente pentru valorificarea textului dramatic si reve- 
larea personalităților actoriceşti creatoare. Totodată, participanţii au căpătat o ima- 
gine mai limpede, mai concretă, a stadiului actual al învățămîntului artistic pe 
diverse meridiane. Aşa cum a arătat Jean Darcante, secretar general al LT.L, în- 
tilnirea de la Bucureşti este al doilea punct rodnic cîştigat în planul de muncă 
al forum-ului internaţional, preocupat de formarea actorului. Ea precede viitoarele 
confruntări, care vor avea loc în 1965 si 1966. Continuitatea în abordarea diferi- 
telor aspecte esenţiale ale formării actorului obligă mișcarea și pedagogia teatrală 
la un intens efort de gindire creatoare, de generalizare a experiențelor contem- 
porane în concluzii teoretice verificate în practica scenelor de azi. Dialogul între 
personalitățile artistice de diferite orientări, dar în aceeași măsură convinse de 
triumful artei puse în slujba omului, s-a arătat cu deosebire util teatrului si peda- 
gogiei noastre artistice. „Școala noastră de teatru a cîştigat mult din această con- 
fruntare — a spus Radu Beligan —, şi cele văzute aici ne vor ajuta serios în 

munca noastră viitoare, stimulindu-ne să acordăm o atenție mai aplicată expresi- 
vitátii corporale în sistemul nostru de învăţămînt artistic." 

Formarea profesională, perfecționarea mijloacelor de expresie preocupă sie | 
tutindeni cu consecvență teoreticienii si practicienii scenelor din lumea întreagă. 
Confruntarea școlii noastre cu alte metode pedagogice în problemele improvizatiei 
se arată bogată în concluzii. Arta actorului nu se poate bizui numai pe vocaţie, 
talent și inspiraţie. Ea pretinde studiu, o înaintată concepție despre profesiune, un 
punct de vedere cult, care fertilizează reflectarea universului spiritual al omului 
contemporan in teatrul nostru. Improvizatia a apărut astfel ca o știință cu legi 
proprii, pentru descifrarea si aplicarea cărora este necesară cunoașterea desávirsitá 
a unor mijloace complexe de expresivitate psihică şi fizică. 

Discuţiile au clarificat importanța acestei discipline în formarea elevului- 
actor, rolul ei în conturarea şi desăvirşirea creaţiei scenice. Un singur drum crea- 
tor complex leagă cele două etape si cele două aspecte sub care studiem impro- 
vizatia : formarea actorului și creaţia sa. 

Sfirşitul acestei consfătuiri e sinonim cu desfășurarea mai departe a unei 
munci aprofundate, creatoare, de înaltă calificare profesională, în vederea unei 
multilaterale si armonioase dezvoltări a interpretilor noștri. Aceasta este cea mai 
importantă concluzie pe care o desprindem după cele citeva zile saturate de învă- 
táminte teoretice și concluzii practice ale întilnirii oamenilor de teatru, veniţi la 
București, la invitația Centrului national romin, din toate colţurile lumii. 


Mira Iosif 


„ȘI DESPRE TEATRUL ROMINESC 


Participanţii la Reuniunea internațională a I.T.I. au avut prilejul să cunoască 
unele spectacole, in măsura in care titlurile, afişele si programările teatrelor bucu- 
restene o permiteau în intervalul dintre 7 si 13 aprilie. Spicuim unele impresii: 


Rosamond Gilder 


„Am fost profund impresionată de calitatea teatrului rominesc si de reper- 
toriul său. Mă bucur cá în teatrele dv. sint zilnic reprezentate piese apartinind 


Arvi Kivimaa (Finlanda) Ruggiero Jacobbi (Italia) James de B. Domville (Canada) 

